ETA:n sekakomitean päätös N:o 9/2002, tehty 1 päivänä helmikuuta 2002, ETA-sopimuksen liitteen XX (Ympäristö) muuttamisesta



Virallinen lehti nro L 088 , 04/04/2002 s. 0020 - 0021



ETA:n sekakomitean päätös N:o 9/2002, tehty 1 päivänä helmikuuta 2002, ETA-sopimuksen liitteen XX (Ympäristö) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XX muutettiin 11 päivänä joulukuuta 2001 tehdyllä ETA:n sekakomitean päätöksellä N:o 163/2001(1). (2) Jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehty komission päätös 2000/532/EY(2) on otettava osaksi sopimusta. (3) Jäteluetteloa koskevan päätöksen 2000/532/EY muuttamisesta 16 päivänä tammikuuta 2001 tehty komission päätös 2001/118/EY(3) on otettava osaksi sopimusta. (4) Jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta tehdyn päätöksen 2000/532/EY muuttamisesta 22 päivänä tammikuuta 2001 tehty komission päätös 2001/119/EY(4) on otettava osaksi sopimusta, ON PÄÄTTÄNYT SEURAAVAA: 1 artikla Korvataan sopimuksen liitteessä XX olevan 27 kohdan toinen luetelmakohta (neuvoston direktiivi 75/442/ETY) seuraavasti: "32000 D 0532: Komission päätös 2000/532/EY, tehty 3 päivänä toukokuuta 2000 (EYVL L 226, 6.9.2000, s. 3).". 2 artikla Korvataan sopimuksen liitteessä XX oleva 32aa kohta (neuvoston päätös 94/904/EY) seuraavasti: "32000 D 0532: Komission päätös 2000/532/EY, tehty 3 päivänä toukokuuta 2000, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta (EYVL L 226, 6.9.2000, s. 3), sellaisena kuin se on muutettuna seuraavilla: - 32001 D 0118: Komission päätös 2001/118/EY, tehty 16 päivänä tammikuuta 2001 (EYVL L 47, 16.2.2001, s. 1), - 32001 D 0119: Komission päätös 2001/119/EY, tehty 22 päivänä tammikuuta 2001 (EYVL L 47, 16.2.2001, s. 32). Tätä sopimusta sovellettaessa päätöksen säännöksiä koskee seuraava mukautus: Liechtenstein voi soveltaa Sveitsissä hävitettävään tai uudelleen käytettävään vaaralliseen jätteeseen niitä vaarallisia jätteitä koskevia Sveitsin lakeja, asetuksia ja määräyksiä, joita sovelletaan Liechtensteinissa Liechtensteinin ruhtinaskunnan liittymisestä Sveitsin tulliliittoon 29 päivänä maaliskuuta 1923 tehdyn sopimuksen mukaisesti, ottaen huomioon, että nämä lait, asetukset ja määräykset takaavat sitä tasoa vastaavan ympäristönsuojelutason, joka on vahvistettu neuvoston direktiivissä 75/442/ETY, sellaisena kuin se on muutettuna direktiivillä 91/156/ETY, ja neuvoston direktiivissä 91/689/ETY sekä mainittu neuvoston asetuksessa (ETY) N:o 259/93.". 3 artikla Päätösten 2000/532/EY, 2001/118/EY ja 2001/119/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 4 artikla Tämä päätös tulee voimaan 2 päivänä helmikuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 1 päivänä helmikuuta 2002. ETA:n sekakomitean puolesta P. Westerlund Puheenjohtaja (1) EYVL L 65, 7.3.2002, s. 44. (2) EYVL L 226, 6.9.2000, s. 3. (3) EYVL L 47, 16.2.2001, s. 1. (4) EYVL L 47, 16.2.2001, s. 32. (5) Valtiosäännön asettamista vaatimuksista ei ole ilmoitettu.